Villa Pojana

Villa Pojana je renesansna vila u naselju Poiana Maggiore kod sjevernotalijanskog grada Vicenze, koju je projektirao Andrea Palladio. Historija i karakteristike Vilu je od Palladija naručio Bonifacio Poiana, aristokrat iz Vicenze i član vrlo moćne porodice u Mletačkoj Republici, koja je još od srednjeg vijeka imala feude u tom kraju. Na terenu gdje se trebala izgraditi vila već se nalazio manji dvorac s tornjem iz 15. vijeka. Palladio je vjerojatno projektirao vilu krajem 1540-ih, a građevinski radovi dovršeni su 1563. godine. Tada je dovršena i njena dekoracija koju su obavili slikari Bernardino India i Anselmo Canera te skulptor Bartolomeo Ridolfi. U traktatu I quattro libri dell'architettura, kao i u londonskoj kolekciji Palladijevih crteža, Villa Pojana je prikazana kao puno kompleksniji projekt s puno više zgrada oko velikih dvorišta, ali u realnosti je od tog projekta podignuta samo jedna duga štala s dorskim kapitelima na lijevoj strani vile. Izgleda da je Palladio u ovom projektu pokušao slijediti logiku funkcionalizma tipičnu za rimske terme. Ona je i prilično skromna jer osim portala i lođe na njoj nema kamene plastike. Villa Pojana je 1996. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile. Reference Vanjske veze Villa Poiana (na portalu Villa Poiana) Arhivirano 2019-02-08 na Wayback Machine-u (it) Villa Poiana, Poiana Maggiore (VI) (na portalu Palladio museum) (it)